SønderjyskE leverede søndag et imponerede comeback på udebane mod FC Nordsjælland, da gæsterne vendte et truende nederlag til sejr med tre mål i anden halvleg

FARUM (Ekstra Bladet): I en hektisk og chancerig 2. halvleg formåede gæsterne fra SønderjyskE at skabe sensationen og vende to store målmands-koks fra 1. halvleg til en fysisk stærk præstation og et flot comeback i anden. Selvom det brændte på i sønderjydernes målfelt i de sidste minutter, kunne SønderjyskE-træner, Jakob Michelsen, glæder sig over sæsonens første sejr efter dommerens slutfløjt.

Farum Park havde ellers fået nyt kunstgræstæppe siden sidste hjemmekamp. Det slidte underlag fra 2012 var blevet skrællet af til fordel for en helt ny bane med et langt mere indbydende grønt udseende til søndagens opgør mod mod SønderjyskE. Og i første halvleg så det ud til at passe hjemmeholdet bedst.

SønderjyskE's andenmålmand Lukas Fernandes havde fået chancen fra start i stedet for klubbens generelle førstevalg Marin Skender. FCN stillede op med seks U/21 landsholdsspillere i søndagens trup. Tre af dem fra det danske landshold. FCN-anfører Andreas Maxsø, Pascal Gregor og Marcus Ingvartsen, som har været med til at sikre billetten til den forestående EM-slutrunde.

Efter ti minutters spil havde FCN’s venstre midt, Divine Naah et mindre farligt skudforsøg langs jorden lidt uden for feltet. Som dog uden problemer blev snuppet af SønderjyskE’s målmand.

Forfærdelig halvleg af debutanten

Kort efter på en flot høj aflevering kunne Ernest Asanate i højre side løfte bolden op over en flagrende SønderjyskE-målmand og sparke bolden i mål til 1-0. Lukas Fernandes i SønderjyskE-målet så ikke alt for godt ud i den situation, hvilket formentlig må have irriteret den bænkede førstemand, Marin Skender.

SE DE FORFÆRDELIGE DROP I KLIPPET:

Blot få minutter senere efter 13 minutters spil kom FCN’s farlige kant Tobias Mikkelsen fri og højre side og sendte bolden mod mål med et farligt forsøg. Bolden blev dog med nød og næppe afværeget af den nye mand i SønderjyskE-målet, Lukas Fernandes, der igen var kommet et stykke ud af sit målfelt. Denne gang med større succes.

FC Nordsjælland fik lov til at dominere mest i starten af kampen, selvom spillerne fra SønderjyskE forsøgte at skrue op for tempoet efter de kom bagud.

Især højre-backen Karlo Bartolec og hans kollage i højre side på midten Stanislav Lobotka viste sig boldsikre og driblestærke med flere gode ture op ad banen. Især Lobotka viste fint overblik med farlige stikning til Mikkelsen i venstre side.

Efter 25 minutters spil kom det andet kiks på bare et kvarter fra den hårdtprøvede SønderjyskE-målmand. Lukas Fernandes droppede fælt, da han tabte et ufarligt indlæg fra FCN-backen Benjamin Lund. Den usikre Fernandes lod bolden glide ud af sine handsker og ind i målet bag ham.

Det blev alt andet en den ønskede start fra . To forfærdelig aktioner af den nyprøvede keeper. Marin Skender kunne blot se måbende til fra sidelinjen.

Stormede frem efter pausen

I slutningen af første halvleg talte statistikkerne allerede sit tydelige sprog med en boldbesiddelse på godt og vel 60-40 i nordsjællændernes favør. Og med fire skud på mål mod modstandernes runde nul så det ud til, at FCN-spillerne var godt på vej til at indkassere deres trejde sejr i sæsonen.

Efter en fatal periode for SønderjyskE kom der i slutminutterne i første halvleg langt mere styr på spillet. Og det var tydeligt, at en lettere frustreret Johan Absalonsen på venstre-kanten forsøgte at opildne holdet til at fighte sig tilbage ind i kampen.

Ved det 42. minut havde selvsamme Absalonsen et hårdt skud på en tilbagelægning i udkanten af feltet, men bragede bolden kort forbi mål. SønderjyskE-træner, Jakob Michelsen, måtte stadig vente på at se sine spillere levere skudforsøg inden for målrammen.

Efter pausen stormede Jacob Michelsens mandskab frem mod FCN-målet som lyn og torden.

I starten af anden halvleg kunne SønderjyskE’s Marcel Rømer brage et langskud på overlæggeren til stor ærgerlse for medspillerne.

De fastholdt dog ufortrødent det høje pres og virkede som forvandlede i starten af anden halvleg. I andet forsøg kunne SønderjyskE-angriberen Mikael Uhre så bringe udeholdet tilbage i kampen med velplaceret fod på et kort indlæg.

Lidt efter havde Divine Naah fra FCN en stor mulighed for at næsten at lukke kampen før den knap nok var gået i gang med de sidste 45 minutter. På et fint indlæg forsøgte ghaneseren at flugte bolden i mål, men bragede i stedet bolden langt over mål.

Lukas Fernandes havde fået lov at revancere sin skidte præstation fra første halvleg, men virkede ligeledes en smule usikker som kampen skred frem i anden halvleg. Fumlede i flere omgang med bolden, og det så ud som om, der var ikke var ordentligt greb i handskerne.

Luijckx blev matchvinder

SønderjyskE-spillerne så endelig ud til at få noget ud af deres indlæg og gode fysik, på et farligt indlæg fra venstre side af den stærkt udfordrende Absalonsen, kunne den centrale midtbanemand Janus Drachmann, som havde lusket sig med frem, stige til vejrs og heade et kraftfuldt hovedstød ind bag FCN’s islandske målmand Runar Alex Runarsson til stillingen 2-2.

Endnu en gang med et højt indlæg fra SønderjyskE’s Absalonsen i venstre side, som i første omgang endte hos Simon Kroon, kunne centerforsvareren fra udeholdet efter Kees Luijckx bringe sit hold i front med 3-2.

Dermed havde SønderjyskE gang i noget af et comeback allerede efter 20 minutters spil i anden halvleg. De unge FCN-spillere havde svært ved at få samme overtag i kampen, som de havde haft stort helt med i de første 45 minutter.

FC Nordsjælland forsøgte at udligne i kampens døende minutter og pressede på i sønderjyderne smålfelt, men uden held. Flere forsøg var dog tæt på at dele pointene mellem de to klubber.

Men en anden halvleg, hvor de unge spillere fra FCN bliver overrumplet af et aggressivt SønderjyskE-mandskab, gjorde, at Kasper Hjulmands spillere måtte lide et ærgerligt nederlag taget den ellers flotte spil i betragtning.

Bundbrag eksploderede til sidst

Derfor solgte Sønderjyske sølv-helt

Riddersholm raser: Helt uacceptabelt!

Vilde jubelscener i Silkeborg: Sent mål afgjorde det hele